stanford-oval/wikipedia huggingface dataset:
Aries Merritt

| Mitalit | Mitalit | Mitalit |  |
| --- | --- | --- | --- |
|  Aries Merritt Oslon Bislettillä 2011. |  Aries Merritt Oslon Bislettillä 2011. |  Aries Merritt Oslon Bislettillä 2011. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | 110 metrin aj |  |
| MM-kilpailut  | MM-kilpailut  | MM-kilpailut  |  |
|  Pronssia | Peking 2015 | 110 metrin aj |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Istanbul 2012 | 60 metrin aj |  |
Aries Merritt (s. 24. heinäkuuta 1985) on yhdysvaltalainen pika-aitajuoksija ja maailmanennätyksen haltija.
Merritt voitti Grosseton alle 20-vuotiaiden MM-kilpailuissa 2004 kultaa 110 metrin aitajuoksussa ajalla 13,56. Hän voitti 2006 NCAA:n mestaruuden sisäradoilla 60 metrin ja ulkoradoilla 110 metrin aitajuoksussa. Hän karsiutui Berliinin MM-kilpailuissa 2009 110 metrin aitajuoksun alkuerissä. Daegun MM-kilpailuissa 2011 hän sijoittui viidenneksi. Hän voitti 60 metrin aitajuoksun sisäratojen Yhdysvaltojen-mestaruuden Albuquerquessa 2012 ennätyksellään 7,43. Hän voitti samana talvena sisäratojen maailmanmestaruuden Istanbulissa ajalla 7,44.
Merritt voitti Yhdysvaltojen olympiakarsinnan 2012. Kesäolympialaisissa Lontoossa hän voitti olympiakultaa 110 metrin aidoissa omalla ennätyksellään 12,92. 7. syyskuuta 2012 Merritt teki uuden maailmanennätyksen 12,80 Timanttiliiga-kilpailussa Brysselissä. Moskovan MM-kilpailuissa 2013 hän sijoittui kuudenneksi. Pekingin MM-kilpailuissa 2015 hän sijoittui kolmanneksi ajalla 13,04. Vuoden 2016 Yhdysvaltain olympiakarsinnoissa Merritt sijoittui 4. sijalle ja karsiutui yhdellä sekunnin sadasosalla Rion 2016 kesäolympialaisista. Hän voitti 60 metrin aitajuoksun Yhdysvaltojen hallimestaruuden 2017. Saman vuoden Lontoon MM-kilpailuissa hän sijoittui viidenneksi.
Merrittillä todettiin vuonna 2013 perinnöllinen munuaissairaus. Hänelle tehtiin munuaisensiirto kolme päivää Pekingin MM-kilpailuiden loppukilpailun jälkeen. Hän sai siirrännäisen sisareltaan.
Kausien parhaat tulokset

110 metrin aitajuoksu
| Vuosi | Tulos | Tuuli | Paikka | Päivämäärä | Muuta |
| --- | --- | --- | --- | --- | --- |
| 2004 | 13,47 | +1.2 | Austin | 11. kesäkuuta |  |
| 2005 | 13,38 | +0.9 | Nashville | 15. toukokuuta |  |
| 2006 | 13,12 | +1.1 | Lausanne | 11. heinäkuuta |  |
| 2007 | 13,09 | +0.1 | Tukholma | 7. elokuuta |  |
| 2008 | 13,24 | +0.6 | New York | 31. toukokuuta |  |
| 2009 | 13,15 | +1.7 | Eugene | 27. kesäkuuta |  |
| 2010 | 13,61 | +1.0 | Houston | 27. maaliskuuta |  |
| 2011 | 13,12 | +0,1 | Oslo | 9. kesäkuuta |  |
| 2011 | 13,12 | +1,4 | Eugene | 25. kesäkuuta |  |
| 2012 | 12,80 | +0,3 | Bryssel | 7. syyskuuta | Maailmanennätys |
| 2013 | 13,09 | ±0.0 | Saint-Denis | 6. heinäkuuta |  |
| 2014 | 13,27 | +1.2 | Eugene | 26. heinäkuuta |  |
| 2015 | 13,04 | +0.1 | Peking | 28. elokuuta |  |
| 2016 | 13,22 | +1.0 | Eugene | 9. heinäkuuta |  |
| 2017 | 13,09 | ±0.0 | Lontoo | 9. heinäkuuta |  |
Artturi Sola

Artturi Jalmari Sola, entinen Friman (24. maaliskuuta 1882 Tampere – 11. joulukuuta 1961 Tampere) oli suomalainen rakennusmestari, yrittäjä ja yritysjohtaja, joka sai teollisuusneuvoksen arvonimen.
Artturi Solan vanhemmat olivat rakennustyönjohtaja Aleksander Friman ja Elisabeth Nikkilä ja puoliso vuodesta 1905 Elsa Vilhelmiina Silander. Sola kävi Tampereen teollisuuskoulun ja valmistui rakennusmestariksi koulun talonrakennuksen opintosuunnalta 1911. Hän työskenteli ensin rakennustyönjohtajana vieraan palveluksessa, mutta perusti Antti Tähtisen kanssa 1915 Rakennustoimisto Tähtinen & Sola -nimisen rakennusyrityksen. Yhtiö rakensi kiinteistöjä erityisesti Tampereelle, mutta myös muualle Suomeen Kemiä myöten. Tähtisen kuoltua 1933 yrityksestä tuli osakeyhtiö, jonka toimitusjohtajana Sola työskenteli, hänen poikansa lunastivat Tähtisen osakkeet. Yhtiö toteutti useiden teollisuusrakennusten lisäksi kerrostaloja, kouluja sekä liike- ja hotellirakennuksia. Se oli 1950-luvun puolivälissä liikevaihdoltaan Suomen suurin rakennusalan yritys. Solalla oli liiketoiminnan johtamisen lisäksi runsaasti luottamustoimia Tampereen seudulla, samoin kuin laajemmin rakennusalalla. Teollisuusneuvoksen arvon hän sai 1949.
Ariete-luokka

| Ariete-luokka |
| --- | --- |

Tekniset tiedot
Uppouma:  757 t (standardi) 1 118 t (kuormattu)
Pituus:  83,5 m
Leveys:  8,62 m
Syväys:  3,15 m
Koneteho:  22 000 hv
Nopeus:  31,5 solmua
Miehistöä:  158
Aseistus
Meritorjunta:  2 × 100 mm tykkiä 6 × 450 mm torpedoputkea 20 × miinaa
Ilmatorjunta:  10 × 20 mm ilmatorjuntatykkiä
Ariete-luokan piti olla Italian kuninkaallisen laivaston 42 torpedoveneen muodostama alusluokka, joista ainoastaan Ariete valmistui ennen Italian antautumista. Ne olivat suurennettuja saattuetehtäviin suunniteltuja Spica-luokan aluksia.
Saksalaisten haltuun jäi telakoilla useita keskeneräisiä aluksia, joista toistakymmentä saatiin palvelukseen ennen Euroopan sotatoimien päättymistä.
Alukset

Aluksia suunniteltiin valmistettavan 42, mutta Italian telakoiden ja muun teollisuuden kapasiteetti ei mahdollistanut alusten valmistusta. Lopulta ainoastaan 16 aluksen köli laskettiin. Valmistus jaettiin tasan länsirannikon ja Adrianmeren telakoiden kesken.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| RN Alabarda | CRDA Trieste | 24. maaliskuuta 1943 | 7. toukokuuta 1944 |  | 27. syyskuuta 1944 Saksan laivaston TA42 upotettu 21. maaliskuuta 1945 |
| RN Ariete | Ansaldo, Genova | 15. heinäkuuta 1942 | 6. maaliskuuta 1943 | 5. elokuuta 1943 | Sotakorvauksena Jugoslavialle 1949 |
| RN Arturo | Ansaldo | 15. heinäkuuta 1942 | 27. maaliskuuta 1943 |  | 4. lokakuuta 1943 Saksan laivaston TA24 upotettu 18. maaliskuuta 1945 |
| RN Auriga | Ansaldo | 15. heinäkuuta 1942 | 15. huhtikuuta 1943 |  | 28. joulukuuta 1943 Saksan laivaston TA27 tuhoutunut 9. kesäkuuta 1944 ilmahyökkäyksessä |
| RN Balestra | CNQ, Fiume | 5. syyskuuta 1942 |  |  | Saksan laivaston TA47 ei valmistunut ennen sodan päättymistä vaurioitunut telakalla |
| RN Daga | CRDA Trieste | 9. tammikuuta 1943 | 15. heinäkuuta 1943 |  | 27. maaliskuuta 1944 Saksan laivaston TA39 tuhoutunut 16. lokakuuta 1944 |
| RN Dragone | Ansaldo | 15. heinäkuuta 1942 | 14. elokuuta 1943 |  | 15. toukokuuta 1944 Saksan laivaston TA30 tuhoutunut 15. kesäkuuta 1944 |
| RN Eridano | Ansaldo | 15. heinäkuuta 1942 | 12. heinäkuuta 1943 |  | 6. maaliskuuta 1944 Saksan laivaston TA29 tuhoutunut 18. maaliskuuta 1945 |
| RN Fionda | CNQ | 26. elokuuta 1942 |  |  | Saksan laivaston TA46 ei valmistunut ennen sodan päättymistä tuhoutunut 20. helmikuuta 1945 |
| RN Gladio | CRDA Trieste | 9. tammikuuta 1943 | 15. kesäkuuta 1943 |  | 8. tammikuuta 1944 Saksan laivaston TA37 tuhoutunut 7. lokakuuta 1944 |
| RN Lancia | CRDA Trieste | 24. maaliskuuta 1943 |  |  | 7. syyskuuta 1944 Saksan laivaston TA41 tuhoutunut 17. helmikuuta 1945 |
| RN Pugnale | CRDA Trieste | 9. tammikuuta 1943 | 1. elokuuta 1943 |  | 17. lokakuuta 1944 Saksan laivaston TA40 miehistönsä upottama 4. toukokuuta 1945 |
| RN Rigel | Ansaldo | 15. heinäkuuta 1942 | 22. toukokuuta 1943 |  | 23. tammikuuta 1944 Saksan laivaston TA28 tuhoutunut 4. syyskuuta 1944 |
| RN Spada | CRDA Trieste | 9. tammikuuta 1943 | 1. heinäkuuta 1943 |  | 12. helmikuuta 1944 Saksan laivaston TA38 tuhoutunut 13. lokakuuta 1944 |
| RN Spica | CNQ | 14. tammikuuta 1942 |  |  | 8. syyskuuta 1944 Saksan laivaston TA45 tuhoutunut 13. huhtikuuta 1945 |
| RN Stella Polare | CNQ | 1. huhtikuuta 1942 | 11. heinäkuuta 1943 |  | 15. tammikuuta 1944 Saksan laivaston TA36 tuhoutunut 18. maaliskuuta 1944 |
Ardour

| Ardour |
| --- | --- |

 Ardour 6.7
Luoja:  Paul Davis
Kehityshistoria
Vakaa versio:  8.8 (3. lokakuuta 2024)
Tiedot
Alusta:  Linux, macOS, Windows
Lisenssi:  GNU General Public License, versio 2.0 tai myöhempi
Aiheesta muualla
Verkkosivusto
Versiohallinta
Ardour on ammattimaiseen äänenkäsittelyyn suunnattu audiotyöasemaohjelmisto. Ohjelma tukee moniraitaista suoraa tallennusta kiintolevylle (engl. hard disk recording).
Ohjelmiston kehitys johti myös JACK Audio Connection Kit -äänirajapinnan kehitykseen.
Ohjelmisto on julkaistu avoimen lähdekoodin GNU GPL -lisenssillä. Ohjelman lähdekoodit ovat vapaasti saatavilla, mutta valmiiksi käännetyillä ohjelmatiedostoilla on nimellinen maksu.
Ohjelmisto on alkujaan ollut vain Linuxille ja macOS:lle, versio 5 on julkaistu myös Windowsille vuonna 2019.
Ominaisuuksia

Ohjelmalla voidaan muokata ilman datan tuhoamista ja ohjelmassa on tuki rajoittamattomalle perumiselle ja uudelleen tekemiselle (undo/redo). MIDI-tallennus, muokkaus ja toisto lisättiin versiossa 3.0.
Versiossa 7.0 uutta ovat merkit tai vihjeet, jolloin tietty äänikatkelma voidaan aloittaa. Versiossa 7.0 on tuki IO-lisäosille, joita voidaan käyttää esikäsittelemään ääntä ennen kuin Ardour tekee käsittelyä. MIDI-editointia on kehitetty monin tavoin. Ohjelmassa on näytekirjaston hallinta ja valikoima vapaasti käytettäviä MIDI-looppeja (sointuja, sointu- ja rumpujaksoja). Ääninäytteitä voi hakea Freesound-projektista suoraan. Ohjelmassa on myös tukea useille erilaisille ohjainpinnoille (ohjauspöydät).
Ardour tukee laajennuksia eri muodoissa, joita ovat LADSPA, LV2, AU ja VST (VST2 ja VST3).
Aiheesta muualla

Le "Ardour DAW" : compensation de latence et systèmes ouverts de routage de signaux. (ranskaksi)
Arominvahvenne

Arominvahvenne on lisäaine, jota käytetään elintarvikkeen maun ja/tai tuoksun vahvistamiseen. Arominvahventeita käytetään muun muassa mausteseoksissa sekä liha- ja kalavalmisteissa. Tunnetuin arominvahvenne on natriumglutamaatti.
Tuoteselosteissa natriumglutamaatti mainitaan useimmiten nimellä arominvahvenne ja siitä käytetään E-koodia E621. Arominvahventeet ilmoitetaan E-koodeilla E620-E641.
Arominvahventeita

ammoniumglutamaatti
dikaliumguanylaatti E 628
dikaliuminosinaatti E 632
dinatrium-5`-ribonukleotidit E 635
glutamiinihappo E 620
glysiini ja natriumsuola E 640
guanyylihappo E 626
hiiva-autolysaatti
hiivauute l. Faex
hydrolyzed vegetable protein ( HVP )
hydrolyzed plant protein ( HPP )
inosiinihappo E 630
kalsiumdiglutamaatti E 623
kalsiumglutamaatti
kalsiumguanylaatti E 629
kalsiuminosinaatti E 633
kalsium-5`-ribonukleotidit E 634
kombu extract
lysiinihydrokloridi
magnesiumdiglutamaatti E 625
monoammoniumglutamaatti E 624
monokaliumglutamaatti E 622
mononatriumglutamaatti E 621
natriumglutamaatti
proteiinihydrolysaatti
Kingdom Hearts: Birth by Sleep

| Kingdom Hearts: Birth by Sleep |
| --- | --- |

Kehittäjä:  Square Enix Product Development Division 5
Julkaisija:  Square Enix
Jakelija:  Disney Interactive Studios
Ohjaaja:  Tetsuya Nomura Tai Yasue
Tuottaja:  Patrick Chen Yoichi Yoshimoto
Käsikirjoittaja:  Daisuke Watanabe Masaru Oka
Taiteilija:  Takeshi Fujimoto
Säveltäjä:  Yoko Shimomura Tsuyoshi Sekito Takeharu Ishimoto
Pelisarja:  Kingdom Hearts
Julkaistu:  JP 9. tammikuuta 2010 NA 7. syyskuuta 2010 EU AU 10. syyskuuta 2010
Lajityyppi:  toimintaroolipeli
Pelimuoto:  yksinpeli, moninpeli
Ikäluokitus:  CERO: A ESRB: E10+ PEGI: 12
Alusta:  PlayStation Portable
Jakelumuoto:  UMD (1)
Lisää peliartikkeleitaVideopelien teemasivulla
Infobox OK     : 
Kingdom Hearts: Birth by Sleep on Square Enixin kehittämä ja julkaisema Kingdom Hearts -pelisarjaan kuuluva toimintaroolipeli. Peli julkaistiin PlayStation Portablelle vuonna 2010.
Birth by Sleep perustuu aikaan 10 vuotta ennen ensimmäistä Kingdom Hearts -peliä. Pelin päähenkilöt ovat Terra, Ventus ja Aqua, Mestari Eraqusin oppilaat. Peli kertoo myös osittain Xehanortin menneisyydestä.
Sora, Riku, Kairi, Aku ja Hessu nähdään pelissä vain vilaukselta. Mukana on kuitenkin Mikki, joka on tässä osassa vielä Yen Sidin oppilaana, ja monia muita Disney-hahmoja, niin uusia kuin vanhojakin. Final Fantasy -hahmoja nähdään vain kaksi, mikäli Mooglet lasketaan mukaan. Radiant Gardenissa tavataan myös monia Organisaatio XIII:n jäsenten ”ihmismuotoja”, kuten Braig, Dilan, Even, Aeleus, Ienzo, Isa ja Lea.
Maailmat > Uudet maailmat > Tavalliset maailmat

Land of Departure – maailma, jossa mestari Eraqus opetti oppilaitaan
Keyblade Graveyard – maailma, jossa kauan sitten käytiin Keyblade-sota.
Maailmat > Uudet maailmat > Disney-maailmat

Unelmien linna (Castle of Dreams) – Tuhkimo, 1950
Disney-kaupunki (Disney Town) – Disney-linnaa (engl. Disney Castle) ympäröivä kaupunki
Syvä avaruus (Deep Space) – Lilo ja Stitch, 2002
Kääpiöiden metsämaat (Dwarf Woodlands) – Lumikki ja seitsemän kääpiötä, 1937
Lumottu valtakunta (Enchanted Dominion) – Prinsessa Ruusunen, 1959
Salaperäinen torni (Mysterious Tower) – Yen Sidin torni
Mirage Arena – moninpelitilassa käytettävä areena
Maailmat > Vanhat maailmat > Tavalliset maailmat

Radiant Garden – Ansem Viisaan (Ansem the Wise) valtakunta
Destiny Islands – Soran ja Rikun (ennen myös Ventusin ja Xehanortin) kotisaari
Maailmat > Vanhat maailmat > Disney-maailmat

Mikä-mikä-maa (Neverland) – Peter Pan, 1953
Olympoksen Colosseum (Olympus Coliseum) – Herkules, 1997
Puolen hehtaarin metsä (100 Acre Wood) – Nalle Puh -elokuvista
Äänirooleissa

| 0 | 1 | 2 |
| --- | --- | --- |
|  Jason Dohring  | … |  Terra, Lingering Will   |
|  Jesse McCartney  | … |  Ventus, Roxas   |
|  Willa Holland  | … |  Aqua   |
|  Bret Iwan  | … |  Mikki Hiiri   |
|  Mark Hamill  | … |  mestari Eraqus   |
|  Haley Joel Osment  | … |  Vanitas, Sora   |
|  Leonard Nimoy  | … |  mestari Xehanort   |
|  Richard Epcar  | … |  Terra-Xehanort   |
|  James Patrick Stuart  | … |  Braig   |
|  Corey Burton  | … |  Yen Sid, Ansem Viisas   |
|  David Gallagher  | … |  Riku, nuori Xehanort   |
|  Hayden Panettiere  | … |  Kairi, Xion   |
|  Luke Manriquez  | … |  nuori Sora   |
|  Ty Panitz  | … |  nuori Riku   |
|  Ariel Winter  | … |  nuori Kairi   |
|  Tony Anselmo  | … |  Aku Ankka   |
|  Bill Farmer  | … |  Hessu   |
| --- | --- |
Pelit:   Kingdom Hearts  Chain of Memories  II  Coded  358/2 Days  Birth by Sleep  3D: Dream Drop Distance  χ  III  Melody of Memory  Missing-Link  IV 
HD-kokoelmat:   HD 1.5 Remix  HD 2.5 Remix  HD 2.8 Final Chapter Prologue 
Hahmot:   Sora  Organisaatio XIII
Ashikaga Yoshimasa

Ginkaku-ji, Yoshimasan vanhuudenkoti ja nykyinen temppeli
Ashikaga Yoshimasa (1436–1490) oli Ashikaga-shōgunaatin kahdeksas shōgun, joka hallitsi Japania vuosina  1449–1473. Yoshimasan hallituskaudella japanilainen kulttuuri kehittyi monipuolisesti: teeseremonian ja ikebana-kukkienasettelun taidot kukoistivat. Yoshimasa tuki myös nō-teatteria. Buddhalaisuus vaikutti tuon ajan kulttuuriin paljon.
Yoshimasa ei saanut perillistä, joten hän nimesi nuoremman veljensä seuraajakseen. Pian tämän jälkeen hänen vaimonsa kuitenkin synnytti pojan. Syttyi Ōnin-sota eli vallanperimyssota veljen kannattajien ja pojan kannattajien välille. Seuraajaksi tuli Yoshimasan poika, mutta tämän jälkeen shoguniksi nousi veljenpoika, joten veli-puolue sai jonkinlaisen hyvityksen.
Eläkkeelle vetäytyesään Yoshimashi rakennutti Kioton itälaidalle  asunnokseen Hopeisen paviljongin. Hänen kuoltuaan se muutettiin temppeliksi, samoin kuin isoisä Ashikaga Yoshimitsun rakennuttama Kultainen paviljonki.  Temppeli on yksi Unescon maailmanperintökohteista Kiotossa.
Argentiinan ralli 2013

|  Argentiinan ralli 2013 |
| --- | --- |
 5. osakilpailu 13 osakilpailusta kaudella 2013. 


Palkintokoroke
Voittaja:   Sébastien Loeb  Daniel Elena  (Citroën)
Toinen:   Sébastien Ogier  Julien Ingrassia  (Volkswagen)
Kolmas:   Jari-Matti Latvala  Miikka Anttila  (Volkswagen)
Rallin voittaja Sébastien Loeb.
Argentiinan ralli 2013 (virallisesti 33. Philips LED Rally Argentina 2013) oli Rallin MM-sarjan kauden 2013 viides osakilpailu, joka ajettiin 3–5. toukokuuta.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Loeb |  Daniel Elena | Citroën DS3 WRC | 4:35.56,7 |  | 25 |
| 2. |  Sébastien Ogier |  Julien Ingrassia | Volkswagen Polo R WRC | 4.36:51,7 | +55,0 | 18+2 |
| 3. |  Jari-Matti Latvala |  Miikka Anttila | Volkswagen Polo R WRC | 4:37.57,5 | +2.00,8 | 15+3 |
| 4. |  Jevgeni Novikov |  Ilka Minor | Ford Fiesta RS WRC | 4:38.33,4 | +2.36,7 | 12 |
| 5. |  Thierry Neuville |  Nicolas Gilsoul | Ford Fiesta RS WRC | 4:40.37,2 | +4.40,5 | 10 |
| 6. |  Mikko Hirvonen |  Jarmo Lehtinen | Citroën DS3 WRC | 4:42.20,6 | +6.23,9 | 8+1 |
| 7. |  Mads Østberg |  Jonas Andersson | Ford Fiesta RS WRC | 4:46.58,9 | +11.02,2 | 6 |
| 8. |  Andreas Mikkelsen |  Mikko Markkula | Volkswagen Polo R WRC | 4:49.18,8 | +13.22,1 | 4 |
| 9. |  Daniel Sordo |  Carlos del Barrio | Citroën DS3 WRC | 4:49.19,0 | +13.22,3 | 2 |
| 10. |  Martin Prokop |  Michal Ernst | Ford Fiesta RS WRC | 4:50.04,3 | +14.07,6 | 1 |
Lähde:
Aiheesta muualla

Kuvia tai muita tiedostoja aiheesta Argentiinan ralli 2013 Wikimedia Commonsissa
Ashikaga Takauji

Ashikaga Takaujin hauta
Ashikaga Takauji (jap. 足利尊氏, 1305–1358) oli Japanin Ashikaga-shōgunaatin perustaja sekä sen ensimmäinen shōgun. Hänen hallituskautensa alkoi vuonna 1338 (aloittaen niin sanotun Ashikaga-ajanjakson ks. Muromachi-kausi), ja päättyi hänen kuolemaansa 1358. Hän oli Seiwa Genji -sukulinjan samuraitten jälkeläinen.
Takauji oli Kamakura-shōgunaatin kenraali. Hänet lähetettiin Kiotoon vuonna 1333 vaientamaan 1331 alkanutta kapinaa. Petyttyään ajan mittaan hallitsevaan shōgunaattiin, hän liittoutui karkotetun keisari Go-Daigon ja Kusunoki Masashigen kanssa ja valloitti Kioton. Pian tämän jälkeen Nitta Yoshisada hyökkäsi Kamakuran kimppuun palauttaen Go-Daigon de facto -hallitsijaksi. Go-Daigo aloitti niin sanotun Kemmu-restauraation.
Pian vallankaappauksen jälkeen samuraiklaanit alkoivat pettyä hallituksen toimiin, jotka tähtäsivät Heian-kauden pöliittiseen järjestelmään. Takauji ymmärsi, että jos keisari jatkaisi samalla linjalla, samurait kapinoisivat. Hän yritti varoittaa keisaria, mutta hänen varoituksiinsa ei reagoitu.
Hōjō Tokiyuki tarttui mahdollisuuteen ja aloitti Nakasendai-kapinan palauttaakseen shōgunaatin Kamakuraan. Takauji kuitenkin sammutti kapinan, mutta valloitti Kamakuran itselleen. Takauji vaati itselleen shogunin arvonimeä, ja jakoi paikalliset maat seuraajilleen ilman keisarin lupaa. Kaikesta huolimatta Takauji vakuutti uskollisuuttaan keisarille, mutta Go-Daigo lähetti tästä huolimatta Nitta Yoshisadan vangitsemaan Takaujin.
Takauji kohtasi Yoshisadan Hakone Take no Shitan taistelussa ja marssi Kiotoon. Hän valloitti sen vain tullakseen ajetuksi sieltä pois Kyūshūhun Yoshisadan ja Masashigen uudelleenjärjestäytyneiden joukkojen voimin. Kyūshūssa Takuji liittoutui paikallisten heimojen kanssa ja marssi uudestaan Kiotoon. Tällä kertaa hän voitti Yoshisadan ja Masashigen, sai Kioton vallattua, ja nosti uudeksi vasta alkunsa saaneen pohjoisen hovin keisariksi Kōmyōn aloittaen noin kuusikymmentä vuotta kestäneen Nanboku-chō-kauden.
Takaujin pojanpoika Ashikaga Yoshimitsu yhdisti pohjoisen ja eteläisen hovin 1392.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Ariete (1887)

| Ariete |
| --- | --- |


Aluksen vaiheet
Rakentaja:  John I. Thornycroft and Company
Kölinlasku:  28. syyskuuta 1886
Laskettu vesille:  21. toukokuuta 1887
Poistui palveluskäytöstä:  10. joulukuuta 1905
Tekniset tiedot
Uppouma:  120 t
Pituus:  45,0 m
Leveys:  4,47 m
Syväys:  1,50 m
Koneteho:  1 626 ihp
Nopeus:  26 solmua
Miehistöä:  27
Aseistus
Aseistus:  3 × Nordenfelt 42 mm tykkiä 2 × torpedoputkea
Ariete oli Espanjan laivaston Ariete-luokan torpedovene.
Valmistus

Alus tilattiin 1. kesäkuuta 1886 John I. Thornycroftilta, missä köli laskettiin 28. syyskuuta 1886. Se laskettiin vesille 21. toukokuuta 1887.
Palvelus

Alus tuhoutui tulipalossa 10. joulukuuta 1905 Cadizissa.
Argentiinankuparisorsa

| Argentiinankuparisorsa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Kuparisorsat Oxyura
Laji::  vittata
Kaksiosainen nimi
 Oxyura vittata  (Philippi, 1860) 
Katso myös
   Argentiinankuparisorsa Wikispeciesissä   Argentiinankuparisorsa Commonsissa 
Infobox OKNimi-testi OKIUCN-testi OK: 
Argentiinankuparisorsa (Oxyura vittata) eteläamerikkalainen sorsalintu.
Levinneisyys

Argentiinankuparisorsaa tavataan Etelä-Amerikassa Paraguaysta mantereen eteläosiin. Sen kannankehitys on vakaa, ja laji on luokiteltu elinvoimaiseksi.
Alanya

| Alanya |
| --- | --- |
 Alanyan keskusta ja satama
 Alanya
 Koordinaatit: 36°33′N, 32°00′E 
Valtio:  Turkki
Alue:  Välimeren alue
Maakunta:  Antalya
Väkiluku (2022):  189 222
Aikavyöhyke:  UTC+2
 – Kesäaika:  UTC+3
 
 www.alanya.bel.tr www.alanya.gov.tr 
Infobox OKVirheellinen NIMI-arvo: 
Alanya (Antiikin aikana tunnettu nimellä Coracesium) on kaupunki ja lomakohde Turkin Antalyan maakunnassa, Välimeren rannalla. Vuonna 2022 kaupungissa oli 189 222 asukasta.
Talous

Alanyassa lomailee sesonkiaikana paljon matkailijoita, erityisesti Pohjoismaista, Saksasta, Venäjältä ja Alankomaista. Turismi on alueen pääelinkeino. Myös maanviljelyä, etenkin vihannesten ja hedelmien tuotantoa, harjoitetaan runsaasti.
Nähtävyyksiä

Alanya Kale (linnoitus), vanha keskusta, Süleymaniyen moskeija ja karavaaniseralji
Kızıl Kule (Punainen torni), 33 metriä korkea tiilirakennus satamassa, jossa sijaitsee etnografinen museo
Tersane (arsenaali), kuivatelakka, joka sijaitsee Tornin vieressä
Damlataş-tippukiviluola, jonka keskilämpötila on 22 °C ja kosteusprosentti 96 %
Arkeologinen museo
Dim-tippukiviluola, maailman kolmanneksi pisin tippukiviluola, joka löydettiin sattumalta vuonna 1994 ja avattiin yleisölle vuonna 1997. Sijaitsee vuorilla Dim-joen suistolla.
Sapaderen kanjoni noin tunnin ajomatkan päässä. Kanjoniin on rakennettu yli 500 metriä pitkä puinen silta, jota pitkin pääsee kävelemään isolle vesiputoukselle.
Maantiede

Kaupunki sijaitsee Antalyanlahdella, Pamphylian alueella. Pohjoisessa vastaan tulevat Taurusvuoret ja etelässä Välimeri. Kaupungin jakaa kivikkoinen niemi, ja se rajoittuu länsipuolella Kleopatra-rantaan ja idässä yli 15 kilometriä pitkään rantaan, jolla ei ole virallista nimeä.
Ystävyyskaupungit

Néa Ionía, Kreikka
Gladbeck, Saksa
Wodzisław Śląski, Puola
Schwechat, Itävalta
Rovaniemi, Suomi
Aiheesta muualla

Kuvia tai muita tiedostoja aiheesta Alanya Wikimedia Commonsissa
Damlataşin ranta Atatürk Caddesin varrella.
Alanya Kale -niminen linnoitus Välimereen pistävällä niemellä. Taustalla Alanyan keskusta.
Kingdom Come: Deliverance

| Kingdom Come: Deliverance |
| --- | --- |

Kehittäjä:  Warhorse Studios
Julkaisija:  Deep Silver
Jakelija:  Steam, Epic Games Store, PlayStation Store, Microsoft Store, GOG.com ja Humble Store
Ohjaaja:  Daniel Vávra
Suunnittelija:  Daniel Vávra
Säveltäjä:  Jan Valta ja Adam Sporka
Pelisarja:  Kingdom Come: Deliverance
Pelimoottori:  CryEngine 4
Julkaistu:  WW 13. helmikuuta 2018
Lajityyppi:  toimintaroolipeli ja tietokoneroolipeli
Pelimuoto:  yksinpeli
Ikäluokitus:  ESRB: Alkaen 17 vuotta  PEGI 18  USK 16 
Alusta:  PlayStation 4, Windows, Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Kingdom Come: Deliverance on Warhorse Studiosin kehittämä ja Deep Silverin julkaisema roolipeli. Se julkaistiin maailmanlaajuisesti helmikuussa 2018 PlayStation 4:lle, Windowsille ja Xbox Onelle.